open-index/open-wikipedia-markdown huggingface dataset:
Itzalen gorazarrean

Itzalen gorazarrean (陰翳礼讃 In'ei Raisan), 1933ko saiakera bat da, 
Jun'ichirō Tanizaki egile japoniarrak idatzia japonieraz.

Egilearen eleberriak baino askoz laburragoa da, liburu hau 73 orrialdeko lan meditatibo txiki bat da, eta horietatik 59 saiakera bera dira. 

Saiakerak 16 atal ditu, eta Japoniako estetika tradizionala eztabaidatzen dute, aldaketarekin kontrastean. Argiaren eta iluntasunaren arteko konparazioak Mendebaldeko eta Asiako kulturak kontrastatzeko erabiltzen dira. Mendebaldea, aurrerabidearen aldeko ahaleginean, argiaren eta argitasunaren etengabeko bilaketan aurkezten da; Asiako Ekialdeko artea eta literatura, berriz, itzalaren eta sotiltasunaren eredu gisa ikusten ditu Tanizakik, Japoniako *sabi* kontzeptu tradizionalarekin estuki lotuta. Argia eta iluna kontrastatzeaz gain, Tanizakiak hainbat motatako itzalen tonu geruzadunak ere kontuan hartzen ditu, baita urrezko brodatua, patina eta kristal lainotsuak bezalako materialak islatzeko duten ahalmena ere. Gainera, distira mota ezberdinak bereizten ditu.
Ilie Bolojan

**Ilie Gavril Bolojan** (Vadu Crișului, 1969ko martxoaren 17a) errumaniar politikaria da, Errumaniako behin-behineko presidentea 2025eko otsailaren 12tik maiatzaren 26ra.

Mekanikako eta matematikako unibertsitate ikasketak egin zituen. 1993an Alderdi Nazional Liberalean sartu zen eta 2008an Oradeako alkate izendatu zuten. 2012an eta 2016an karguan berrautatzea lortu zuen. 2020an Bihor konderriko presidente hautatu zuten.

2024ko abenduan Errumaniako senatuko presidente hautatu zuten. 2025eko otsailaren 12an Klaus Iohannisek dimisioa eman ondoren, Borodanek herrialdeko behin-behineko presidente kargua hartu zuen. 2025eko maiatzean utzi zuen kargua, Nicușor Dan hautatu ondoren, eta 2025eko ekainean lehen ministro izendatu zuten.
Hafida Bachir

**Hafida Bachir** (Tanger, 1961eko abuztuaren 13a) Marokon jaiotako ekintzaile feminista belgikarra da. Vie Féminine Belgikako mugimendu feminista frankofonoaren egungo idazkari politikoa da. Mugimendu hau etengabeko hezkuntzan ari den Belgikako mugimendu feminista frankofonoa da, eta emakumeen autonomia sustatzea du helburu, eta, bereziki, herri-jatorriko emakumeen emantzipazio indibiduala eta kolektiboa sustatzea..

## Ibilbidea 
Marokon jaioa, 8 urte zituela iritsi zen Bruselara gurasoekin 1969an.

1988an, Vie Féminine Bruxellesen animatzaile gisa lan egin zuen eta1991n, bertako eskualdeko gerente bihurtu zen. 2006-2019 bitartean, Vie Féminineko presidente nazional izendatu zuten eta etorkin jatorriko emakume taldeekin hasi zen lanean. 

2019an, "490 Hors la Loi" manifestua sinatu zuen, Leila Slimani idazleak abiarazitako ekimena. Bertan Hajar Raissounik legez kanpoko abortuagatik eta libertinajeagatik egindako epaiketaren berri ematen du, Marokoko Zigor Kodearen 490. artikuluari erreferentzia eginez.

2019an, Hafida Bachir-ek "Politique", analisi eta eztabaidarako aldizkari belgikarrean laguntzen du bi artikulu argitaratuta: "Dokumentaziorik gabeko emakumeak: erregularizazioa larrialdi bihurtzen da! " eta " Emakume gazteen eta mugimendu feministen arteko elkarrizketa: beste aukera batzuk asmatuz",

## Sariak 
2014an, Hafida Bachirrek Koroaren Ordenako komandante titulua jaso zuen.

2019an, Marokoko munduko garaikurren 3. edizioan, Hafida Bachir "Gizarte Zibila" kategorian saritu zuten, eta epaimahaiaren adostasuna jaso zuen.

## Erreferentziak 
## Kanpo estekak
Aracely Quispe Neira

**Irma Aracely Quispe Neira** (Marripón, 1982ko abuztuaren 18a; **Aracely Quispe** izenez ezaguna) Peruko ingeniari astronautikoa da, NASAko zientzialaria, akademikoa eta ikertzailea. AEBetan NASAren hiru misio arrakastatsuren buru izan den lehen emakume hegoamerikarra izateagatik da ezaguna: Euri Tropikalak Neurtzeko Misioa (TRMM), Ilargia Ezagutzeko Orbitadorea (LRO) eta James Webb Espazio Teleskopioa (JWST). 2021eko abenduaren 25ean James Webb teleskopio espaziala jaurtitzea ahalbidetu zuen taldeko kide izan zen.

James Webb Espazio Teleskopioaren jaurtiketa arrakastatsuan, espaziora hegaldiak egiteko sistemen eta operazioen ingeniari seniorra izan da Quispe. Hizlari ofiziala da NASA agentzia aeroespazialean eta Ameriketako Estatu Batuetako Estatu Sailean, irakaslea Capitol Technology Unibertsitatean eta STEM programen sustatzaile eta enbaxadorea. Bere ama Irma Neira Samame hezitzaile perutarra da. Espazioarekiko eta zientziarekiko interesa sei urte zituenean hasi zitzaion, Neil Armstrong Ilargian oinez ikusi zuenean Apolo 11 misioaren transmisioan, eta horrek egunen batean NASAn espazioko misioetan lan egitera iristeko ametsa piztu zion.

Perun informatika konputazioan eta sistemen ingeniaritzan graduatu zen Cesar Vallejo Unibertsitatean. Sistemen ingeniaritza ikasi ondoren, 21 urte zituenean, Ameriketako Estatu Batuetara migratu zuen bere formakuntzarekin jarraitzeko, eta “aparteko trebetasunetan” oinarritutako egoitza iraunkorra eskatu zuen.

LROn sei urte eman ondoren, 2016an James Webb Espazio Teleskopioaren (JWST) programan sartu zen. 17 herrialdek eta 3.000 zientzialarik baino gehiagok hartu dute parte programa horretan.

2010az geroztik, honako misio hauen buru izan da: Euri Tropikalak Neurtzeko Misioa (TRMM), Ilargia Ezagutzeko Orbitadorea (LRO) eta James Webb Espazio Teleskopioa (JWST), 2021ean espaziora jaurti zena Hubble teleskopioa ordezkatzeko.

NASAko Espazio Agentziako eta Ameriketako Estatu Batuetako Estatu Saileko hizlari ofiziala da.Zientzien Fundazio Nazionalak (NSF) diru-laguntza bat eman zion zientzialari honi Ingeniaritza Astronautikoan masterra egiten ari zen bitartean ikertzeko.

## Erreferentziak 
## Kanpo estekak
Peciña

**Peciña** San Vicente de la Sonsierra udalerriko herri bat da, Errioxa Garaia eskualdean, Espainiako Errioxako Autonomia Erkidegoan dago kokatua. Herrigunetik 6 km-ra aurkitzen da, Toloño mendilerroaren erdian. Itsas mailatik 700 m-ra dago eta 5 biztanle ditu, 2023ko erroldaren arabera.

## Historia 
Hasiera batean, *La Piscina* bezala ezagutzen zen, gaur egun Santa Maria de la Piscina baseliza dagoen leku berean eraiki zelako.  XIV. mendean Henrike II. Gaztelakoak suntsitu zuen, San Vicenteko gaztelua hartu ezinik, herrixka erretzea agindu zuen eta. XV. mende inguruan, hiribildua berriro eraiki zen, gaur egungo izen eta kokapenarekin.

*Espainiako hiztegi geografiko-historikoa*ren arabera 1841ean Peciñak 16 bizilagun eta 81 arima zituen.  Bestalde, 1845-1850eko *Espainiako eta itsasoz haraindiko bere ondasunen hiztegi geografiko-estatistiko-historikoan*, Pascual Madozek zioen herrixkak 22 bizilagun eta 95 arima zituela.

## Demografia 
2023ko urtarrilaren 1ean Peciñak 5 biztanle zituen, 3 gizon eta 2 emakume.

## Leku interesgarriak 
### Monomentu erlijiosoak 
[eskuinera|thumb|250x250px|[Santa María de La Piscina baseliza|Santa Maria de la Piscina baseliza]]

* San Martin eliza.
* Santa Maria de la Piscina baseliza.

## Erreferentziak 
## Bibliografia 
* Velilla Córdoba, Salvador; Muntión Hernáez, Carlos (2010). Toloño y Cantabria. Dos sierras, dos mundos (2.ª edición). Logroño: Piedra de Rayo. ISBN 978-84-937248-7-0.

## Ikus, gainera 
* 
* Errioxa (Espainia) 

## Kanpo estekak 
* Aldea de Peciña San Vicente de la Sonsierraren webgunean
Orzales (Errioxa)

San Vicente de la Sonsierra herrian (Errioxa, Espainia) dagoen herri hustua da **Orzales**. Toloño mendilerroan zegoen, tontor batetik gertu.

Egun geratzen den hondar bakarra Orzalesko baseliza da; Hispania Nostra elkartearen arabera, desagertzeko arriskuan dagoen Errioxako zazpi eraikinetako bat (2009). Eliza San Bartolomeri eskainia zegoen.

## Historia 
1556ko Gil lizentziatuaren bisita-liburuan 8 auzokide zituela agertzen da. 1769ko Tomas Lopezen mapan baserri bat bezala agertzen da.

P. Gonzalezen arabera 1808an erre zuten frantziarrek. Espainiako Independentzia Gerran, Verdier jeneralak herrixka suntsitzeko agindu zuen, Logroñon izandako matxinada bat itzali ondoren.

## Erreferentziak 
## Kanpo estekak
Rivas de Tereso

**Rivas de Tereso** Errioxako Autonomia Erkidegoko San Vicente de la Sonsierra udalerriko herri bat da.

## Geografia 
Toloño mendilerroan kokatzen da, 644 m-ko altueran. Bi auzotan banatuta dago: goikoa, San Migel elizaren inguruan (XIII. mendekoa), eta behekoa, Concepcion elizaren inguruan dagoena. 

## Historia 
Udaletxe propioa izan zuen. 1916an udal-nomenklatura berritu zenean, udalerriak *Ribas* zuen izena, besterik gabe. Urte hartan, *Ribas de Tereso* izatera aldatu zen. Udalerria garai hartan desagertu zen, San Vicente de la Sonsierran sartu zutenean.

## Demografia 
Rivas de Teresok 23 biztanle zituen 2021eko urtarrilaren 1ean, 13 gizon eta 10 emakume.

## Ondarea 
thumb|Orzaleseko San Bartolome baseliza
thumb|Gobateko eremutarren lekua

* Orzaleseko San Bartolome baseliza. Herriaren kanpoaldean, Peciñara bidean, aurkitzen da. Orzales herrixka abandonatuaren jabetzakoa izan zen, eta, ondoren, bidelapurrek erabili izan zuten. Ustez, Independentzia Gerran frantsesek herrixkaren hondarrak eraitsi zituzten, gerrilarien gordelekua zelakoan.
* Gobateko eremutarren lekua: Erdi Aroko bi eremutar lekuek osatzen dute, IX. mendetik XI. mendera bitartekoak. Hareharrian zulatutako kobazulo txikiak dira, hilobi antropomorfikoen aztarnak dituztenak. Toponimoa euskarazko goba hitzetik dator.
* Peña Lachako menhirra. 3,35 m-ko megalitoa, 2006an aurkitua

## Jaiak 
* San Martin "Gaztea". Iraileko azken igandean ospatzen da.
* San Martin "Zaharra". Azaroak 11.

## Erreferentziak 
## Ikus, gainera 
* 

## Bibliografia 
* Velilla Córdoba, Salvador; Muntión Hernáez, Carlos (2010). Toloño y Cantabria. Dos sierras, dos mundos (2.ª edición). Logroño: Piedra de Rayo. ISBN 978-84-937248-7-0. 

## Kanpo estekak 
* Aldea de Rivas de Tereso San Vicente de la Sonsierraren webgunean
* Rivas de Tereso en canales.larioja.com
Orville Turnquest

**Orville Turnquest** (Grants Town, 1929ko uztailaren 19a) bahamar abokatu eta politikaria da, Bahametako gobernadore orokorra 1995etik 2001era.

1953an abokatu lanetan hasi zen Bahametan eta 1956tik 1960ra zuzenbide ikasketak egin zituen Londresko Unibertsitatean. 1960ko uztailean Lincoln's Inn-en onartua izan zen.

1992an Bahametako gobernuko Lege Kontseilari eta Justizia eta Kanpo Arazoetako Ministerio izendatu zuten, eta 1993an lehen ministrorde. 1995etik 2001era, Bahametako 6. gobernadore nagusia izan zen.
Martin Van Geneugden

**Martin Van Geneugden** (Zutendaal, 1932ko urtarrilaren 21a - Genk, 2014ko uztailaren 6a) , txirrindulari belgikarra izan zen, profesionala 1953tik 1963ra.

Frantziako Tourrean sei etapa irabazi zituen, zazpi parte hartzeetan.

## Palmaresa 
## Sailkapen orokorra Itzuli Handietan 
-: Ez zuen parte hartu
UT: Utzi, ez zuen amaitu

## Erreferentziak 
## Kanpo estekak 
*
Claire Colebrook

**Claire Colebrook,** edo **Claire Mary Colebrook** (Australia, 1965eko urriaren 25a) feminista eta kultur teorialaria da. Edwin Erle Sparks ingeles irakaslea Pennsylvania State Universityn.

Gilles Deleuzeri buruzko hainbat lan argitaratu ditu: ikusizko arteak, poesia, queer teoria, literatura garaikidea, teoria, ikerketa kulturalak eta kultura bisuala. Open Humanities Press-en "Klima Aldaketari buruzko Liburu Kritikoen Serieak" argitaratu ditu (Tom Cohen-ekin batera).

## Bizitza 
Colebrook Melbourneko Unibertsitatean Arteetan lizentziatu zen (1987), Australian National University-n Bachelor of Letters bat eskuratu zuen (1989) eta Ph.D. bat lortu zuen Edinburgoko Unibertsitatean (1993).

## Lanak 
### Argitaratutako zenbait liburu 
* New Literary Histories (1997)
* Ethics and Representation (1999)
* Deleuze: A Guide for the Perplexed (1997)
* Gilles Deleuze (2002)
* Understanding Deleuze (2002)
* Irony in the Work of Philosophy (2002)
* Gender (2003)
* Irony (2004)
* Milton, Evil and Literary History (2008)
* Deleuze and the Meaning of Life (2010)
* William Blake and Digital Aesthetics (2011)

### Lankidetzan 
* *Theory and the Disappearing Future* Tom Cohen eta J. Hillis Miller (2011)
** Koeditore gisa:
* Deleuze and Feminist Theory Ian Buchananekin (2000)
* Deleuze and History Jeff Bellekin (2008)
* Deleuze and Gender Jami Weinsteinekin (2009)
* Deleuze and Law Rosi Braidotti eta Patrick Hanafinekin (2009)

## Ohoreak 
### Bekak eta sariak 
* British Academy Overseas Conference Award (2004)
* British Academy/Australian Academy Joint Award (David Bennett doktorearekin) (2006)
* Carnegie Trust Fund (2006)
* British Academy Small Grant (2006)
* Huntington Library Fellowship (2007)
* Arts and Humanities Research Council (2007)
* Goldsmiths College (2008)
* Archive and Knowledge Transfer (2008)
* Irakasle bisitari ospetsua, Friedrich Schlegel Graduatuen Eskola, Unibertsitate Librea, Berlin (2010)

## Erreferentziak 
## Kanpo estekak 
* https://web.archive.org/web/20151117064729/http://openhumanitiespress.org/essays-on-extinction-vol1.html Claire Colebrook's e-book: Death of the PostHuman: Essays on Extinction, v. 1 en Open Humanities Press.
* https://web.archive.org/web/20151117114749/http://openhumanitiespress.org/essays-on-extinction-vol2.html Claire Colebrook's e-book: Sex After Life: Essays on Extinction, v. 2 en Open Humanities Press.
* [La Dra. Colebrook, en la Universidad Yale, 6 de noviembre de 2017, 74 min(https://eu.wikipedia.org/wiki/minuto), Youtube]
* Claire Mary Colebrook, profesora de inglés, filosofía y estudios sobre mujer, género y sexualidad
Fina Birulés

**Fina Birulés Bertran** (Girona, 1956ko martxoaren 29a) kataluniar filosofiako irakaslea da, Bartzelonako Unibertsitatean "Filosofia eta Generoa" Mintegia sortu zuena. Hannah Arendten obran espezialista ezagunenetako bat da.

## Ibilbidea 
Filosofia irakaslea da Bartzelonako Unibertsitatean, eta irakasle bisitaria izan da Puerto Rico, Txile, Parma, Florentzia eta Vienako unibertsitateetan. 

1990ean, "Filosofia eta Generoa" izeneko mintegia sortu zuen Bartzelonako Unibertsitatean, eta, Rosa Rius eta beste ikertzaile batzuekin batera, filosofoen lana eta pentsamendua berreskuratzen jardun du. Berreskuratze horretan, *kronologiatik kanpo* *geratu zen bidegabekeria historikoa arintzeaz gain, nagusitu zen diskurtsoaren hutsune teoriko garrantzitsuak konpondu ahal izatea dago jokoan.*
alt=Fina Birulés en la conferencia inaugural de "Grrrls!" en el CCCB|ezkerrera|thumb|Fina Birulés "Girlsss"-en inaugurazio hitzaldian CCCBn
Bere ikerketa-lana bi guneren inguruan egituratu du: subjektibotasun politikoa, historia eta ekintza, teoria feministako gaiak eta emakumeen ekoizpen filosofikoaren azterketa, arreta berezia eskainiz Hannah Arendten lanari, izan ere haren gaztelaniarako itzultzaile nagusietako bat izanik. XX. mendeko filosofoen lana ere ikertu du, hala nola Simone Weil, Sarah Kofman, Rachel Bespaloff, Simone de Beauvoir eta Françoise Collinena.

## Bizitza pertsonala 
Maria Mercè Marçal idazlearen bikotekidea izan zen.

## Argitalpenak 
Filosofia garaikideko hainbat lanen itzultzailea da, saiakera ugariren egilea eta Hannah Arendt eta beste pentsalari garaikide batzuen *pentsamendu*ari buruzko liburuki kolektiboen editorea (*Filosofia eta generoa*, *Memoriaren generoa*, *Hannah Arendten inguruan*, Manuel Cruzekin; *Pensadoras del Siglo XX*. *Pentsamendu filosofiko eta politikoari egindako ekarpenak eta Simone Weil-en Irakurleak*, biak Rosa Rius-ekin).

Bere lan nagusien artean honako hauek daude:

* *Una herencia sin testamento: Hannah Arendt* (Herder, 2007)
* *Hannah Arendt. Más allá de la filosofía. Escritos sobre cultura, arte y literatura* con Ángela Lorena Fuster (Trotta 2014) ISBN 978-84-9879-531-8
* *Entreactes*, *Entorn del pensament, la política i el feminisme* (El Trabucaire, 2014)

## Erreferentziak 
## Kanpo estekak
Vembanad aintzira

**Vembanad aintzira** ( malabareraz : വേമ്പനാട്ടു കായല്‍ , Vembanad Kayal edo Vembanad Kol ; ingelesez : Vembanad aintzira ) Indiako aintzirarik luzeena da, eta herrialdeko handienetako bat eta Kerala estatuko handiena ere. Hezegune handi baten parte da, Vembanad hezegune sistema, 2.033 km²-ko azalera hartzen duena eta 2002tik Ramsar gune bat da.

## Garrantzi ekologikoa 
[thumb|[Kumarakom Vembanad aintziran girotutako helmuga turistiko ezaguna da.]]
Vembanad Kol hezegunea nazioarteko hezegune garrantzitsuen zerrendan sartu zen, hezeguneak kontserbatzeko eta modu jasangarrian erabiltzeko Ramsarko Hitzarmenak zehaztutakoaren arabera.​ Indiako 20.000 ur-hegazti baino gehiagoren bizilekua da, Indiako hirugarren populaziorik handiena. Izkiretarako ere, habitat ezin hobea da.​ Aintziraren ertzetan bizi diren pertsonen bizimodu nagusiak nekazaritza, arrantza, turismoa, barne-nabigazioa, koko enriatzea eta lohian oskolak biltzea dira. Aintziraren hondoko oskolen kontrolik gabeko meatzaritza ere mehatxua da ekosistemarentzat. Hondakin-uren efluenteak eta inguruko eremuetatik askatutako material organikoaren karga astuna, Alappuzhako medikuntza fakultatea barne, baimenduta daude aintziraren uretan, eta ur-gorputz horretan uretan disolbatutako oxigeno-edukia murrizketaren arduradunak dira.

## Tragedia aintziran
2002ko uztailaren 27an, hogeita bederatzi pertsona hil ziren Vembanad aintziran gainkargatutako ontzi bat hondoratu zenean. Aurreikusitako edukiera baino bi aldiz pertsona gehiago zeramatzan itsasontziak. Itsasontzia eguneroko ferry zerbitzua zen, mendebaldeko Muhamma herria Kumarakom ekialde kostaldeko herriarekin lotzen duena .

## Erreferentziak
## Kanpo estekak
Memorias de un cuerpo que arde

***Memorias de un cuerpo que arde*** () 2024ko Antonella Sudasassi Furniss costarricar zinema zuzendariaren film dramatikoa da.

## Sinopsia 
Sexualitatea tabua zen garai errepresibo batean hazi zirenez, 70 urteren bueltan dauden Ana, Patricia eta Mayelak arauetan eta itxaropen inplizituetan oinarritu zuten emakume izateak zer esan nahi duen. Orain argi eta garbi hitz egitera ausartzen dira. Hiruren oroitzapenak, sekretuak eta irrikak modu poetikoan elkartzen dira: emakumeek beren istorioak pantailatik kanpo kontatzen dituzten bitartean, beren belaunaldiko beste emakume baten gorputza osatuko dute.

## Aktoreak
* Sol Carballo: emakumea
* Paulina Bernini: emakume gaztea
* Juliana Filloy: neska
* Liliana Biamonte: ama
* Juan Luis Araya: senarra
* Gabriel Araya: aita
* Leonardo Perucci: mutil-laguna
* Cecilia García: amama

## Erreferentziak 
## Kanpo estekak
Limonov: The Ballad

***Limonov: The Ballad*** () 2024ko Kirill Serebrennikov errusiar zinema zuzendariaren film biografikoa da, Emmanuel Carrèreren *Limonov* eleberrian oinarrituta.

## Sinopsia 
Eduard Limonov poeta erradikal sobietarraren istorio harrigarria. New Yorken arlote bihurtu zen; arrakastatsua, Frantzian; eta antiheroi politiko, Errusian.

## Aktoreak
## Erreferentziak 
## Kanpo estekak
Kimi no Iro

2024ko Naoko Yamada japoniar zinema zuzendariaren animezko film dramatikoa da.

## Sinopsia 
Totsuko ikasle sinestesikoak kolore gisa ikusten ditu besteak. Kimik, ohorezko matrikuladun ikasleak, ikasketak utzi ditu, baina amonaren aurrean itxurak egiten ditu. Ruiren ametsa sintetizadore analogikoekin konposatzea da, baina amak mediku izango dela espero du. Elkartu egingo dira, eta talde bat osatzea erabakiko dute hirurek; hala, elkarrekin aurkituko dituzte askatasuna, alaitasuna eta maitasuna.

## Bikoiztaileak
## Erreferentziak 
## Kanpo estekak
Bandai

jostailuak eta ekintza-figurak sortzen zituen japoniar enpresa multinazionala izan zen, Taitōn egoitza zuena. Kasu askotan, anime-sailetan oinarritutako salgaiak sustatzeko eskubide esklusiboak zituen; ospetsuenen artean *Super Sentai*, *Godzilla*, *Gundam*, *Digimon*, *Sailor Moon*, *Saint Seiya*, *Dragon Ball*, *Kamen Rider* edo *One Piece* zeuden. Gainera,  *Tamagotchi*ak merkaturatu zituen, eta beste eremu batzuetan ere badago, hala nola bideojokoen sorkuntzan eta banaketan.

PiP P!N kontsola garatu zuen, eta haren ezaugarri nabarmenetako batzuk ziren CD irakurgailua zuela eta erabiltzen ez zenean gamepada uzteko sistema bitxi bat zuela.

2005ean Namco bideojoko enpresa japoniarrarekin bat egin zuen Bandaik: operazioaren balioa 170.800 milioi yen izan zen (1261 milioi euro baino gehiago). Bat-egiteak Namco Bandai Holdings izena eman zion enpresari.

## Erreferentziak 
## Kanpo estekak
Ekintza-figura

**Ekintza-figura** pertsonaia batean oinarritutako jostailuzko panpina bat da, plastikoz edo beste material batez egina, gorputz-adarretan artikulazio-puntuak dituena, ekintza-posizioak lortzeko. Askotan, film, komiki, bideo-joko, anime edo telesailen bateko pertsonaian oinarritzen da. Alderantziz ere gertatzen da: horrelako obrak sortzen dira ekintza-figurak saltzeko. Ekintza-figura horiek haurrentzako jostailu gisa edo helduen bildumako artikulu gisa saltzen dira. Batzuetan, arropa alda dakiekeen ekintza-figurei ekintza-panpina esaten zaie, arropa guztia edo gehiena zizelkatuta edo margotuta edo biak irudiak osatzen duen materialaren gainean dutenak ez bezala.

Gehienak haurrentzako jostailu gisa merkaturatzen diren bitartean, ekintza-figurak gero eta onarpen handiagoa izan du helduentzako bilduma-elementu gisa, eta berariaz helburu horrekin ekoitzi dira.

## Erreferentziak 
## Kanpo estekak
Mammal Species of the World

eskuinera|thumb|156x156px| Ugaztun espezieen diagrama
**Mammals of the World: A Taxonomic and Geographic Reference** Ugaztun ikerketan erreferentziazko lan estandarra da ugaztunen espezie ezagunentzako deskribapenak eta datu bibliografikoak ematen dituena. Hirugarren edizioa da azkena, 2005eko amaieran argitaratua, eta Don E. Wilsonek eta DeeAnn M. Reederrek editatu zuten.

Bucknell Unibertsitateak online bertsio bat eskaintzen du, eta hortik espezieen izenak deskarga daitezke hiztegi pertsonalizatu gisa. Lineako bertsio partzial bat eskuragarri dago Google Books-en.

## Erreferentziak 
## Kanpo estekak
Orkonera (argipena)

**Orkonera** izenak adiera zenbait ditu:
* Orconera Iron Ore Company Limited Euskal Herriaren industrializazioan rol garrantzitsua izan zuen enpresa izan zen.
* Euskadiko Industria Ondare Higigarriaren zentroa,  Barakaldon dagoen museoa da, Orconera Iron Ore Company Limitedena zenaren pabilioian.
* Orkonera kargatzeko kaia Cantabrian zegoen kargatzeko kaia. 
* Orconera Ortuellako auzoa da.
Sanyo

thumb|Sanyo kasete erreproduzitzailea, 1980ko hamarkada amaierakoa.
 elektronika arloko japoniar enpresa multinazionala izan zen, Moriguchin egoitza zuena.  Toshio Iuek Sanyo 1947an sortu zuen, Konosuke Matsushita 1950ean eratutako Panasonicen sortzaileren koinatuak hain zuzen ere.  konpainiaren izenak euskaraz "hiru ozeano" esan nahi du, fundatzaileak bere produktuak mundu osoan saltzeko duen anbizioari erreferentzia eginez, Ozeano Barea, Atlantikoa eta Indiako Ozeanoa zeharkatuz hain zuzen ere.

2010eko uztailean, Panasonicek Sanyo Electric Co. Ltd. enpresarekin akordio batera iritsi zela iragarri zuen, 2011ko apiriletik aurrera Sanyo Panasonicen %100eko jabetza subsidiarioa bihurtzeko, eta Sanyo markak munduko negozio-eremu eta eskualde jakin batzuetan erabiltzen jarraituko luke.

## Erreferentziak 
## Kanpo estekak
Amphenol

**Amphenol Corporation** elektronika arloko estatubatuar enpresa multinazionala da, Wallingforden egoitza duena. American Phenolic Corp jatorrizko izenaren portmanteau bat da. Merkatu militar eta aeroespazialeko interkonexio-sistemetan diharduen enpresa estatubatuarra da. Amphenol 
konektore elektroniko eta zuntz optikobidezko konektoreen eta kable eta interkonexio sistemen, hala nola kable ardazkideak, ekoizlea da.

## Historia 
Amphenol 1932an sortu zuen Chicagon Arthur Schmitt enpresariak, eta bere lehen produktua *socket* motako hodi bat izan zen. Amphenol nabarmen hedatu zen Bigarren Mundu Gerran, konpainia ekipamendu militarrean erabilitako konektoreen fabrikatzaile nagusia bihurtu zenean, hegazkinak eta irratiak barne. 1967tik 1982ra Bunker Ramo Corporationeko kide izan zen.

## Erreferentziak 
## Kanpo estekak
Mpho Tshivhase

**Mpho Tshivhase** (Makwarela, Limpopo, 1986ko apirilaren 21a) hegoafrikar filosofoa da, Pretoriako Unibertsitatean irakasten du. 2018ko apirilean, Tshivhase Hegoafrika osoan filosofia doktoretza bat jaso zuen lehen emakume beltza izan zen. Tshivhasek etika aplikatua irakasten du, eta bere ikerketa singulartasunean eta indibidualtasunean oinarritzen da. 

## Ibilbidea 
Mpho Tshivaseren ikasketa akademikoak psikologian hasi ziren Johannesburgeko Unibertsitatean. Geroago, graduondoko mailan, Tshivase filosofian sartu zen, eta identitate pertsonalari buruzko maisutasun-tesiaren ikerketa osatu zuen.

Thaddeus Metz-ek gainbegiratu zuen Tshivaseren doktore-tesia, "*Pertsonen bakartasunaren teoria normatibo baterantz*" izenekoa. Filosofia doktoretza bat jaso zuen lehen emakume beltz hegoafrikarra izan zenez, Tshivhase ospatu bihurtu zen eta *Independent Online* Hegoafrikako albisteen webguneak bere lorpenak "aitzindari" gisa deskribatu zituen.Tshivhaseren lorpenak Hegoafrikako arraza eta etnia harremanen soziologiari buruzko eztabaidak ere sortu zituen.

## Ikerketa 
Tshivaseren ikerketaren galdera nagusietako bat da ea singulartasuna garapen pertsonaleko elementu bat den, beste gauza batzuen kontura jazartzea merezi duena. Bere ikerketa-kezka nagusiak pertsonen arteko berezitasuna zer den eta gizakiak berezitasun kontzeptuarekin nola erlazionatzen diren argitzea du helburu.

## Erreferentziak 
## Kanpo estekak
Jebalar

**Jebalarrek** (; ) Marokoko ipar-mendebaldeko talde etnikoa osatzen dute. Bereber eta Morisko jatorrikoa. Lehen amazigeraren hiztunak baziren ere, gaur egun marokoar arabiera ez den beste arabierazko dialekto bat hitz egiten dute, jebalera. Gehienbat islamiar erlijiokoak dira, suni adarrekoak. Jebalatarrak Jebala herrialdean bizi dira, Gibraltarko itsasartetik eta Targuist artean hedatzen dena, Rifeko herrialdearekin kontrastean, non Targuistetik ekialdera hedatzen den Riftar tribuak bizi diren.

## Etimologia 
Jebala hitza arabierazko , *Jbel* hitzetik dator, euskaraz 'mendi' esan nahi duena. Orduan jebalatar 'menditar' esan nahi du. Gizonezkoak *Jebli* eta emakumezkoak *Jebliya* dira bertoko hizkeran.

## Historia 
Erdi Aroan kronikariek eta historialariek Jebalarren etnia beraien jatorrizko izenareki ezagutzen zuten: Ghomara.

## Tribuak 
Jebalarrak 46 tributan banatzen dira:

## Erreferentziak 
## Kanpo estekak
Shirley Manson

**Shirley Ann Manson** (Edinburgo, Eskozia, 1966ko abuztuaren 26a) eskoziar abeslari, konpositore, musika egile eta aktorea da. Abesten estilo zuzena eta ahots bereizgarria erakutsi izan ditu, batez ere Garbage taldearekin. 2010eko hamarkadatik Los Angelesen bizi da, Kalifornian. 

## Ibilbidea 
Mansonen ibilbide musikala nerabezaroan hasi zen, Goodbye Mr. Mackenzie taldearentzat koruak egiten eta teklatua jotzen. Taldean protagonismo gehiago lortu zuen gutxira, eta presentzia eszeniko indartsia garatu zuen. Bere taldearen zigilu diskografikoak artista bakarlari gisa plazaratu nahi izan zuen eta talde bereko musikariekin, berarentzat *Angelfish* izena hartuz egin zuten, karreraren fase berri bati ekin zion. Garbage taldekoek Angelfish MTVn ikusita, Shirley Manson gonbidatu zuten pare bat maketatan ahotsak grabatzera; eta azkenean album oso bat koidatzi eta koproduzitu zuen bandarekin. Horren ondorioz sortutako izen bereko lehen albuma egin zuen Garbagek kantari zela Manson, eta arrakasta kritiko eta komertziala izan zituen, lan horrekin eta hurrengoekin. Garbagek bira jendetsuak egin zituen mundu osoan zehar eta 12 milioi disko saldu zituen 10 urtetan.

2006an Shirley bakarkako materiala idazten eta grabatzen hasi zen, Garbageko kideek atsedenaldia hartu zutenean. 

2008an telebistako aktore lanean estreinatu, *Terminator: The Sarah Connor Chronicles* telesailaren bigarren eta azken denboraldian, Catherine Weaverren rolean, T-1001 terminator modeloa bat zena.

## Erreferentziak 
## Kanpo estekak
Xantina

**Xantina** konposatu kimikoa da, C5H4N4O2 formula duena, base purikoen klasekoa. Solidoa da.

ezkerrera|thumb|Xantina: R1 = R2 = R3 = H; Kafeina:: R1 = R2 = R3 = CH3; Teobromina: R1 = H, R2 = R3 = CH3; Teofilina: R1 = R2 = CH3, R3 = HXantina produktu naturala da eta giza ehun eta fluido gehienetan eta hainbat landaretan aurkitzen da .

Xantina adenina, guanina eta hipoxantinaren degradazioaren produktua da. Xantina oxidasa entzimak azido uriko bihurtzen du.

Xantinaren deribatuek xantinen multzoa osatzen dute. Deribatu metilatuak estimulatzaileak dira hala nola kafeina, teobromina eta teofilina.

Bestetik, espazioan sortutako xantina-molekulak aurkitu dira 1969an Australian jo zuen Murchison meteoritoan.

## Erreferentziak
Fadma Abi

**Fadma Abi** (; Khenifra, XX. mendea – Casablanca, 2020ko urriaren 2a) marokoar zirujaua eta unibertsitateko irakaslea izan zen. Tradizioz, Marokon kirurgia soilik gizonek praktikatzen zuten espezialitatea zen, eta Abi herrialdeko lehen emakume zirujaua izan zen.

## Bizitza 
Fadma Abi Marokoko erdialdeko Khenifra hiritik gertuko herri txiki batean jaio zen. Denbora batez Midelten bizi izan zen eta gero Meknesera joan zen lehen mailako ikasketak Lalla Amina ikastetxean egitera.

## Ibilbide profesionala 
Marokon lizentziatu eta gutxira, Frantziara joan zen goi-mailako ikasketak jarraitzera. 1981eko uztailean, anatomia orokorreko eta organogenesiko titulua lortu zuen Montpellierreko Unibertsitatean. Beste titulu bat ere jaso zuen eta kirurgia orokorrean espezializatu zen.

Beste hainbat unibertsitatetan ere hitzaldiak eman zituen, mundu osoko prentsaurrekoak barne. Besteak beste, 2019an hitzaldi bat eman zuen Ekialde Hurbileko Kirurgia Endoskopikoaren Elkartean. Urte hartan Mediterraneoko eta Ekialde Hurbileko Kirurgia Endoskopikoaren Elkarteko buru izendatu zuten. Gainera, Marokoko Kirurgia Elkartearen 22. Kongresu Magrebtarreko presidentea izan zen 2018an.

## Heriotza 
Azken urteetan, minbiziari aurre egin zion. 2020ko urriaren 2an hil zen COVID-19 gaixotasunaren konplikazioen ondorioz.

## Erreferentziak 
## Kanpo estekak
Judimendi ikastetxea

**Judimendi ikastetxea** Gasteizko Judimendi auzoko eskola publiko bat da. Haur eta Lehen Hezkuntza eskaintzen ditu. Ospetsua da eskola hau azken urteetan jasotzen ari den indarberritze-prozesuarengatik. Irakasleen eta auzokideen inplikazioari esker A ereduko ikastetxe estigmatizatua zena D ereduko auzo-eskola bilakatzen ari da.

Antzeko prozesua burutu zuten 2000 eta 2014 urteen artean Gasteizko Ramon Bajo ikastetxean, Alde Zaharrean, eta hango eredua erabili dute Judamendin ere. Horrela, obra handiak egin dira ikastetxean, patioa adibidez berritu eta berdetu egin dute, metodologikoki material asko aldatu dute, diziplinarteko proiektuka ari dira, Haur Hezkuntzan mugimendu autonomoan, etapa batetik besterako zubiak eraikitzen… eta auzora zabalik Judimendiko elkarte, batzorde eta ekintzetan hartzen dute parte.

Fitxategi:Judimendi ikastetxea sakibaloia.jpg|Eskolako patio berria.
Fitxategi:Judimendi ikastetxea - irakasleak.jpg|Gurasoak eta irakasleak, eraberritzearen eragileak.
Fitxategi:Amelia Barquin irakaslea.jpg|Amelia Barquín

## Kokapena 
Gasteizko Judimendi auzoan dago, Judimendi etorbideko 15B zenbakian.

## Erreferentziak 
## Ikus, gainera 
* Amelia Barquín

## Kanpo estekak 
* «Judimendi: A ereduko ikastetxe estigmatizatua D ereduko auzo-eskola bilakatzen»&#x20;*PDF (Argia, 2025) Garcia Idiakez,&#x20;Mikel eta Blanco,&#x20;Dani*&#x20;
* Bizikidetza astea. Judimendi. Diario Noticias de Álava 2012-05-17
Julen Axpe

**Julen Axpe** (1995eko otsailaren 4a, Otxandio, Bizkaia), euskal umorista eta telebistako futbol esatari bat da

## Telebista 
2023an ETB2 katean *Aupa Hi!* saioa aurkeztu zuen.

DAZNn telebista katean Athleticen futbol partiduen euskarazko esataria da.

## Bakarrizketak 
* *Furgonologo*

## Erreferentziak
Heather Innes

**Heather Innes** atleta da. Australia ordezkatu zuen 1956ko Udako Olinpiar Jokoetan.

## Erreferentziak 
## Kanpo estekak
Alison Inverarity

**Alison Inverarity** (Perth, 1970eko abuztuaren 12a) atleta da. Australia ordezkatu zuen 1992ko Udako Olinpiar Jokoetan, 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak 
## Kanpo estekak
2025eko Andaluziako Itzulia

**2025eko Andaluziako Itzulia** txirrindularitza itzuli honen 71. edizioa izan zen. 2025eko otsailaren 19 eta 23 artean egin zuten, 5 etapatan banatutako 824,6 kilometroko ibilbidea eginez. UCI ProSeries 2025eko egutegiko proba izan zen.

Garailea UAE Team Emirates taldeko Pavel Sivakov franco-errusiarra izan zen.

## Parte-hartzaileak 
## Etapak 
## Sailkapenak
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
## Erreferentziak 
## Kanpo estekak 
* 2025eko Andaluziako Itzulia - *ProCyclingStats*
Bretxa (Donostia)

**Bretxa** Donostiako ingurune historiko bat da, Parte Zaharraren eta Bulebarraren artean kokatua, plaza bati, merkatu bati eta eraikin batzuei izena ematen diena.

## Historia 
Lekuari izena XVIII. mende hasierako gertakari batetik datorkio. 1719an, Berwick dukearen tropek hiria eraso zuten, eta inbasioa burutzeko Frantziako armadak bi arrakala handi (bretxa) egin zituen garai hartan bertan zegoen harresian. Gerora, 1813ko abuztuaren 31an, tropa anglo-portugaldarrek hiria bereganatu zuten, brerxa beretik erasotzen.
  
1815ean, eta batez ere, 1841eko Ugartemendiaren planean, Bretxa eremuaren sorreraren lehen zantzuak agertu ziren. 1862an hiria hedatzeko lehiaketa bat egin eta harresia eraistea erabaki zen. 1864an bota zuten harresia, eta hiri "zaharraren" eta hiri "berriaren" artean kokatu zen Bretxa eremua. 1870ean hasi ziren merkatua eraikitzen, eta harrezkero merkataritzari lotua egon da ingurua.

## Eraikin interesgarriak 
Bretxa daude honako eraikin, eta leku nabarmenak:

* Bretxako plaza.
* Bretxako merkatua.
* La Bretxa merkatalgunea.
* Bretxako Arrandegi eraikina.
* Arkoak eraikina.
* Cánovas eraikina.

## Erreferentziak 
## Kanpo estekak
José Gómez del Moral

**José Gómez del Moral** (Cabra (Kordoba), 1931ko abenduaren 4a -  Sogamoso, 2021eko abuztuaren 7a) txirrindulari espainiarra izan zen, profesional 1955 eta 1963 artean.

Garaipenik nabarmenenak 1955eko Andaluziako Itzulia eta urte bereko Kataluniako Volta izan ziren. Anaia Antonio ere, txirrindularia izan zen.
    
## Palmaresa 
## Sailkapen orokorra Itzuli Handietan eta Munduko Txapelketan 
-: Ez zuen parte hartu
UT: Utzi, ez zuen amaitu

## Erreferentziak 
## Kanpo estekak 
*  
* José Gómez del Moral – "Sitiodeciclismo.net"
Kristofer Uppdal

**Kristofer Oliver Uppdal** (Beitstad, 1878ko otsailaren 19a – Oppdal, 1961eko abenduaren 26a) norvegiar idazlea izan zen.

Umetan artzain aritu zen, eta gero meatzari eta eraikuntzako langile. 1907an Norsk Hydro konpainian hasi zen lanean eta 1910etik aurrera Rjukaneko lantegian.

1910ean "Ved Akerselva" ("Aker ibaiaren ondoan") istorio laburren liburua argitaratu zuen. "Dansen gjenom skuggeheimen" ("Itzalen lurraldean zeharreko dantza") izeneko hamar liburukiko eleberri epikoen seriearen sarrera izan zen. Bertan langile klasearen sorrera, nekazari jatorritik aldentzea, proletario bihurtzea eta langile mugimenduak deskribatzen saiatu zen.
Eleberria honako liburuki hauek osatzen dute:
* (1919) *Stigeren*
* (1912/1922) *Trolldom i lufta*
* (1923) *Vandringa*
* (1920) *Kongen*
* (1911/1921) *Dansen gjenom skuggeheimen*
* (1921) *Domkyrkjebyggaren*
* (1922) *I skiftet*
* (1914/1923) *Røysingfolket*
* (1924) *Fjelskjeringa*
* (1924) *Herdsla*

Poeta lirikoa ere izan zen, eta "Elskhug" ("Maitasuna") argitaratu zuen 1919an, eta "Altarelden" ("Aldarearen sua") 1920an.
Gunnar Knudsen

**Gunnar Knudsen** (Saltrød, 1848ko irailaren 19a – Skien, 1928ko abenduaren 1a) norvegiar itsasontzi-jabe eta politikaria izan zen, Norvegiako lehen ministroa 1908tik 1910era eta 1913tik 1920ra.

Itsas kapitain eta itsasontzien jabe baten semea izan zen. Chalmers Teknologia Unibertsitatean ikasi zuen Göteborgen eta ingeniaritzan graduatu zen 1867an. Gero Ingalaterrara joan zen Sunderlanden itsasontziak eraikitzeko teknikak ikastera. 1871n, lehenengo itsasontzia diseinatu zuen familia-konpainiarentzat, eta belaontziak lurrun-ontzietara aldatzea zuzendu zuen. Anaiarekin batera familiaren enpresa heredatu zuen eta 1904an Borgestad ontzi-enpresa sortu zuen.

Politikan Alderdi Liberaleko kide izan zen. 1886an Gjerpengo alkate bihurtu zen eta 1896an Telemarkeko gobernadore. 1891n Stortingeko kide hautatu zuten eta bere alderdiko buru izan zen 1909tik 1927ra. Bi aldiz izan zen Norvegiako lehen ministro, 1908tik 1910era eta 1913tik 1920ra. Bere gobernuak neurri sozialak, gaixotasunagatiko estaldurak eta ama ezkongabeen aldeko neurriak onartu zituen.
Revaz Inanishvili

Revaz Inanisvili ( georgiarez რევაზ ინანიშვილი ; Khashmi , 1926ko abenduaren 20an - Tbilisi , 1991ko abenduaren 26a ) georgiar idazlea izan zen.
[thumb|Jaioteguna: 1926ko abenduaren 20a

Jaiolekua: Khashmi, [Georgiako Sobietar Errepublika Sozialista, SESB

Heriotza-data: 1991ko abenduaren 26a (65 urte)

Heriotza lekua Tbilisi

Didubeko panteoia lurperatzea

Gidoilari eta idazlea

Georgiera

Herritarrak SESB Georgia

Alma máter Tbilisiko Estatu Unibertsitatea

Pico blanco distante maisulana

Ohorezko Intsigniaren Ordena Sariak eta Rustaveli Saria]]

## Biografia 
Revaz Inanishvili 1926ko abenduaren 20an jaio zen Khashmi herrian, Sagarejo udalerrian, zerbitzari familia batean. Bost gradu egin zituen bere jaioterrian.

1937an Tbilisira joan zen bizitzera familiarekin. Bigarren Hezkuntzako graduatu ondoren, Bigarren Mundu Gerran, 1943tik 1945era, No Fabrikan lan egin zuen. 1.1. Ondoren, abiazioko eskola teknikoan ikasi zuen, baina ez zen graduatu.

1947an Tbilisiko Estatu Unibertsitateko Filologia Fakultatean sartu zen. 1949an ikasketak utzi zituen bere ahizparen familiaren txirotasunaren ondorioz eta Samgoriko kanalaren eraikuntzan hasi zen lanean.

1951n bere ikasketetara itzuli eta Tbilisiko Estatu Unibertsitateko Filologia Fakultatean graduatu zen 1956an.

1952an ezkondu zen eta lau urtez bizi izan zen literatur lanetik.

"Nakaduli" haurrentzako argitaletxea 1960an hasi zen martxan.

1966an, zinema-estudioa "Georgian Film" eko gidoigintza-sailera lekualdatu zen.

1977an Shota Rustaveli Estatuko Saria jaso zuen urteko bilduma onenari dagokionez.

1985etik 1988ra Idazleen Sindikatuko idazkari izan zen.

1989tik bere bizitzaren amaiera arte (1991) "Dila" aldizkariaren editorea izan zen.

Bere lehen ipuina, "Gogoangarria", "First Ray" almanakan argitaratu zen 1950ean, eta bere lehen bilduma, "First Stories", 1953an argitaratu zen. Bere lanak errusierara, ukrainerara, alemanera, bulgarierara, armenierara eta beste hizkuntza batzuetara itzuli dira.

Revaz Inanishvili 1991ko abenduaren 26an hil zen. Didubeko Idazle eta Pertsonaia Publikoen Panteoian lurperatuta dago.
Georges Mikautadze

**Georges Mikautadze** (georgieraz: გიორგი მიქაუტაძე, erromanizatuta: Giorgi Mikautadze; Lyon, Frantzia, 2000ko urriaren 31) Georgiako futbolaria da, 1. Ligako Lyongo Olinpikoa taldean aurrelari gisa jokatzen duena.

## *Futbol-ibilbidea* 
F. C. Metz taldearekin egin zuen debuta profesionaletan, 2019ko abenduaren 7an O. G. C. Nizaren aurka 4-1 galdu ondoren. 2019ko abenduaren 10ean sinatu zuen lehen kontratu profesionala Metz taldearekin, lau urterako.

2020ko ekainean Metz taldeko sei jokalarietako bat izan zen, Belgikako Bigarren Mailako R. F. C. Seraing taldeari utzita. Seraingekin jokatu zituen lehen bederatzi partiden ondoren, 15 gol sartu zituen, horietako lau Lommel S.K.ren aurkako debutean.

2021eko abuztuaren 30ean R. F. C. Seraingera itzuli zen beste lagapen batean, kluba Belgikako maila gorenera igota zegoela.

2022ko ekainaren 30ean, Metzera itzuli zen, eta bertan bere denboraldi onenetako bat izan zuen, 2. Ligako 37 partidatan 23 gol eta 8 asistentzia sartu ondoren. Liga 1eko jokalari eta golegile onena izan zen.

2023ko abuztuaren 30ean Ajaxen errenkadetara iritsi zen eta ez zituen minutu askorik jokatu. Ondoren, Metzera itzuli zen denboraldi erdi oso ona izanez 13 gol eta 4 asistentzia sartuz Ligue 1eko 20 partidatan.

2024ko uztailaren 18an iritsi zen Olympique Lyonera, bere egungo taldea.

## Selekzio nazional 
2022ko FIFAren Munduko Koparako sailkapen fasean porrota jaso zuen Georgiako selekzioarekin, Suediaren aurka, 2021eko martxoaren 25ean.

2024ko ekainaren 18an historia egin zuen Turkiaren aurka 2024ko Eurokopan, Georgiaren lehen golaren egilea izan baitzen txapelketako azken fase batean. Multzoen faseko beste bi neurketetan ere saskiratu zuen, Txekiar Errepublikaren eta Portugalen aurka, final-zortzirenetarako sailkapena lortzeko balio izan zutenak eta txapelketako golegile nagusia izateko aukera eman ziotenak.

## Estatistikak 
**Klubetan**

### Klubak 
## Kanpo estekak
Loubna Abidar

**Loubna Abidar** (Marrakex, 1985eko irailaren 20a) marokoar zinemako aktorea da. 2015eko Nabil Ayouchen *Much Loved* filmean izandako protagonista rolagatik da ezaguna.

## Biografia 
Hiru seme-alaben artean zaharrena da; aita amazigha du eta ama arabiarra. 17 urterekin ezkondu eta Parisera joan zen bizitzera 61 urteko senarrarekin (judu frantziarra), 20 urte bete arte ikasten jarraitu ahal izateko. Alaba bat izan zuen brasildar batekin bigarren aldiz ezkonduta. 2016ko urtarrilean, Cesar sarietarako izendapena jaso zuen, emakumezko aktore onenaren kategorian, filmean egindako lanagatik.

*Much Loved* pelikulan agertu eta Frantzian kokatu ondoren, Abidarrek Michael Hanekeren *Happy End* pelikulan parte hartu zuen 2017an, Claireren papera antzeztuz. Urte horretan bertan Antoine Desrosièresen *Des bails de rêve* filmean agertu zen, nazioartean *Sextape* izenez ezaguna.Filma Canneseko Nazioarteko Zinema Jaialdian estreinatu zuten, 2018ko maiatzaren 10ean. Urte horretan bertan, Philippe Fauconen  *Amin* film dramatikoaren aktore-zerrenda osatu zuen, 2018ko Canneseko Zinemaldiko Errealizadoreen Hamabostaldian erakutsi zena.

## Filmografia 
## Erreferentziak 
## Kanpo estekak
Melillako Unibertsitate Ospitalea

**Melillako Unibertsitate Ospitalea** Melillan dagoen ospitale publikoa da, eta Osasun Kudeaketarako Institutu Nazionalaren (INGESA) parte da.

## Historia 
### Siglo XX 
1910ean eraiki zen, Melillako Gerraren amaieran, "Docker" motako egurrezko 20 barrakoi desmuntagarrirekin —horregatik urte askoan "Hospital Militar Docker" izenez ezaguna izan zen—, horietako lau kliniketarako, eta gainontzekoa, 280 ohetarako, gerra-kanpaina horrek eragindako ospitaleen garestitzeari aurre egiteko. 1921ean, Annualeko Hondamendiaren ondoren eta berriro ere ospitaleen garestitasuna zela eta, horretarako Kristau Eskoletako Anaien Ikastetxea, gaur egungo La Salle el Carmen Ikastetxea eta Erizaintza Indigena erabili zirelarik, egurrezko barrakoien ordez harlangaitzezko barrakoiak jarri ziren, . mendearen hasieran eraitsi arte mantendu zirenak.

Fidel Pagés Miravét talde kirurgikoko buru gisa aritu zen 1921 eta 1923 artean, eta, haren omenez, Osasun Militarreko komandante gisa eta egindako lana eskertzeko, "Pagés" izena eman zitzaion ospitaleari, eta plaka bat jarri zen ebakuntza-gelan, testu honekin: "Aquí operó Pagés; servió a la Patria, enaltciencia".

1923an Mariano Gomez Ullak ere bertan lan egin zuen.

### Siglo XXI 
2008ko otsailaren 29an kendu zuten azken aldiz Espainiako bandera, Melillako etorkizuneko Unibertsitate Ospitalea eraikitzeko itxieran, eta horretarako bota dituzte barrakoi gehienak.

## Asistentzia-estaldura 
Melillako Unibertsitate Ospitaleak 85.000 biztanle baino gehiago ditu, Melillako Hiri Autonomokoak. Ospitalea hiriaren ekialdean dago.

### Lehen mailako atentzioa 
Hiru osasun-zentrori eta Lehen Mailako Arretako kontsultategi bati esleitutako ospitalea da.

## Langileria 
Zentroan 830 profesional inguru ari dira lanean. Hauek ditu:

* fakultatiboak 144
* erizaintza 241
* Beste zenbait langile 447

## Instalazioak eta baliabideak 
Melillako Unibertsitate Ospitalea 45.000 metro karratu baino gehiagoko orube batean dago, eta eraikin nagusi batek osatzen du. Eraikin horrek zerbitzu medikoak eta kirurgikoak ditu bi solairutan, beste eraikin perimetral batzuekin batera. Eraikin horietan daude ospitalizazioa, larrialdiak, kanpo-kontsultak, administrazioa eta kafetegia. 

Ospitaleak honako hauek ditu:

* ohe instalatuak 265
* operazio-gelak 6
* kanpo-kontsultak 18
* ordenagailu bidezko tomografoak 1
* erresonantzia magnetikoak 1

### Sarbideak 
Melillako Unibertsitate Ospitalera Melillako garraio publikoan irits daiteke, autobus-lineen bidez.

## Erreferentziak 
## Kanpo estekak
Ngô Bảo Châu

**Ngô Bảo Châu** (vietnameraz : [ŋo ɓa᷉ːw cəw], 1972ko ekainaren 28an jaioa) Chicagoko Unibertsitateko vietnamdar-frantziar matematikaria da, forma automorfoen oinarrizko lema frogatzeagatik ezaguna (Robert Langlands eta Diana Shel-ek proposatua). Fields Domina jaso duen lehen vietnamdar nazionala da.

## Erreferentziak
Fouzia Assouli

**Fouzia Assouli** (Casablanca, 1958ko ekainaren 7a) marokoar ekintzaile feminista da. Casablancako Unibertsitateko ekonomian maisutasuna eskuratu zuen 1985ean. Emakumeen Eskubideen aldeko Marokoko Elkartearen Casablanca sailaren kide fundatzailea da Fouzia, baita 1993an sortutako Emakumeen Eskubideetarako Liga Demokratikoaren (LDDF) kide fundatzaile eta ohorezko presidentea ere. 2017ko irailean, "Emakumearentzako Mediterraneoko Saria" jaso zuen Napolin. Bere goraipamena Marokon egunero gizon eta emakumeen arteko berdintasunaren alde borrokatzen direnei eskaini zien.

## Biografia 
Assouli Hassan II.aren erregealdiko garai gogorrean, 70eko hamarkadaren hasieran, giza eskubideen eta emakumeen eskubideen aldeko borrokan konprometitu ziren emakume marokoarren belaunaldi batekoa da.

1993an, Emakumeen Eskubideen aldeko Liga Demokratikoaren (FLDDF) sorreran parte hartu zuen, eta 2007tik 2013ra Khadija Ryadi ekintzailea buru zuen Giza Eskubideen Elkarte Marokoarrarekin (AMDH) ere aritu zen lankidetzan. 

1999an, lege- eta zerga-aholkulari zuen jarduera eten egin zuen, Emakumeen Eskubideen aldeko Liga Demokratikoaren Federazioarekin (FLDDF) aktibista gisa zuen konpromisoaren bitartez Marokoko emakumeen eskubideen aldeko borrokan erabat aritzeko. Ekintza-plan bat ezarri zuen, diskriminazioaren instituzionalizazioari amaiera emateko konpromisoarekin hasten zena. Hots, haien borroka Marokon pentsamoldeak aldatzeko beharrizanean txertatuta zegoen, gizon, emakume eta haurrentzat gizarte modernista, parekidea eta bidezkoa ezartzea bermatzeko. Kanpaina bat egin zuen entzute-zentroak ezartzeko, batez ere emakume analfabeto eta landatarrei zuzendutako informazio-kanpaina handiak antolatu, eta legea behar bezala aplika zedin.

Bere aktibismoaren fokuan dago ezkontza-indarkeriaren aurkako konpromisoa, adingabeen ezkontzaren aurkakoa eta parekotasun handiago baten aldeko militantziaren aldekoa. 2014ko ekainean, FLDDFk koalizio feminista bat bildua zuen Abdelilah Benkirane gobernuburu islamistaren esanak gaitzesteko; haren ustez, lanak "denbora gehiago utzi zuen [emakume marokoarra] ez ezkontzeko, ez ama bilakatzeko, ezta ama izateko ere. hezi zure seme-alabak. […] Marokoko etxeak itzali egin ziren emakumeak lanera atera zirenean ”.

## Sariak 
* 2017 Mediterraneoko Saria emakumeentzat, Bakearen aldeko Mediterraneoko Fundazioaren eskutik.

## Erreferentziak 
## Kanpo estekak
Aïcha Liviana Messina

**Aïcha Liviana Messina** (Paris, 1976ko irailaren 4a) Txilen bizi den frantziar filosofoa da.

## Biografia 
Liviana Messinak lizentziatura ikasketak egin zituen eta filosofiako magisterra lortu zuen Paris I Panthéon-Sorbonneko Unibertsitatean, Frantzian.

Filosofiako Doktoretza lortu zuen Estrasburgo II Unibertsitatean *Filosofiaren destino inuzentea* tesiarekin, Gerard Bensussan filosofo frantziarraren gidaritzapean.

Filosofia kontinentala, filosofia eta literatura eta filosofia garaikide frantsesa dira bere arloak

2020ko martxotik 2021era bitartean, Filosofiako Doktoretza programaren zuzendaria izan zen Diego Portal Unibertsitatean. Gaur egun unibertsitate bereko irakasle titularra da eta Filosofia Institutuko zuzendaria (Humanitateen Institutu ohia).

Zutabegilea da *La Tercera,* *The Clinic* eta *El Mostrador* bezalako Txileko hedabideetan.

## Lanak 
### Liburuak 
* *Poser me va si bien*. POL, 2005.
* *Argent/Amour. Le livre blanc de manuscrits de 1844*. Ed. Les carnets du portique, 2009.
* *Entonces soy yo*. Cuadro de Tiza Ediciones, 2015.
* *L’anarchie de la paix. Levinas et la philosophie politique*. Editions du CNRS, 2018.
* *Feminismo y revolución. Crónica de una inquietud. Santiago 2019*. Metales Pesados, 2020.
* *La anarquía de la paz. Levinas y la filosofía política*. Ediciones UDP, 2021.
* *The writing of innocence. Maurice Blanchot and the Deconstruction of Christianity*. SUNY, 2022.

### Elkarlanean argitaratutako liburuak 
* *Una falla en la lógica del universo. Cartas desde la cornisa*, Constanza Michelsonekin. Metales Pesados, 2020.

## Erreferentziak 
## Kanpo estekak